**Opis predmetu zákazky**

**Názov predmetu zákazky: Multifunkčná ANGIO stena**

**Stavba**  : Oddelenie rádiológie Nemocnice Poprad a.s.- výmena strojného

Zariadenia Artis ZEE Multiporpose Siemens, Banícka 28, Poprad

**Objekt**  : SO-01 Stavebné opravy pre Angio

**Miesto**  : Banícka 28, Poprad

**Investor**  : Nemocnica Poprad a.s., Banícka 28, 058 45 Poprad

**Kraj**  : Prešovský

**Charakter**  : Rekonštrukcia

**Kategória stavby** :Zdravotnícka, občianska

**Základné údaje charakterizujúce stavbu, výstavbu a jej budúcu prevádzku.**

Navrhovaná stavba sa nachádza v areáli Nemocnice Poprad, na ulici Banícka 28, na parcele č.2622/1. Stavebné opravy sa budú realizovať v jestvujúcich priestoroch pracoviska RTG -ANGIO na I.NP a čiastočne na I.PP. Nový Angio prístroj bude osadený na pôvodnom mieste. Stavebné úpravy budú spočívať vo vytvorení nového základu pod Angiom v podlahe, úprava kanálikov v podlahe, úprava stropných koľajníc v podhľade a zosilnenie stropu pod RTG Angiom. Budova v ktorej sa budú prevádzať stavebné úpravy je napojená na všetky inžinierske siete. K budove sú vedené jestvujúce vnútroareálové komunikácie. Jestvujúce vstupy na pracovisko RTG-ANGIO ostanú nezmenené. Vzhľadom na interiérovú rekonštrukciu sa stavba okrem prístupových ciest pre materiály nedotýka exteriéru a nie je potrebné pre ňu vyžadovať ochranné pásma. Požiadavky na demolácie nie sú predmetom stavby. Záber poľnohospodárskeho a lesného pôdneho fondu nie je potrebný nakoľko sa stavba bude realizovať v jestvujúcich priestoroch I.NP a čiastočne na I.PP a nedôjde ani k výrubu zelene. Bližšia špecifikácia stavby je uvedená v Projektovej dokumentácii, súčasťou ktorej je aj výkresová dokumentácia a položkový výkaz výmer, ktorý uchádzač naceňuje. Projektová dokumentácia a výkaz výmer sú samostatné prílohy súťažných podkladov.

**Členenie stavby na prevádzkové súbory, stavebné objekty, prípadne etapy**

Stavba je členená na jeden stavebný objekt:

SO-01 Stavebné opravy pre Angio

**Vecné a časové väzby na okolitú výstavbu.**

Stavba nebude mať vecné ani časové väzby na okolitú prevádzku.

**Celková doba výstavby**

Celková doba výstavby : 3 mesiace